# Priročnik za &ksysguard;

Chris
Schlaeger

    cs@kde.org

Chris
Schlaeger

    cs@kde.org

Razvijalec
Lauri
Watts

    vampyr@atconnex.net

Pregledovalec
Prevajalec
Roman
Maurer

    roman.maurer@amis.net

2000
Chris Schlaeger
&FDLNotice;
2000-12-14
1.00.00

&ksysguard; je upravljalnik opravil in nadzornik sistema prek omrežja, z dodatno funkcionalnostjo programa top.

KDE
KSysGuard
nadzornik procesov
top
ps

## Uvod

&ksysguard; je upravljalnik opravil in nadzornik izvajanja za KDE. Zgrajen je z arhitekturo odjemnik-strežnik, kar mu omogoča pregledovanje lokalnega, kot tudi oddaljenih gostiteljev. Grafični vmesnik uporablja tako imenovane senzorje, da dobi informacije, ki jih potem prikaže. Senzor lahko vrne preproste vrednosti ali pa bolj zapletene podatke, kot tabele. Za vsako vrsto informacije je na voljo en ali več prikazov. Prikazi so urejeni v delovne liste, ki jih lahko, neodvisno drugega od drugega, shranjujete in nalagate. Zato &ksysguard; ni le preprost upravljalnik opravil, pač pa tudi na moč zmogljivo orodje za nadzor velikih strežniških gruč.

## Uporaba &ksysguard;a

### Prvi koraki

&ksysguard; lahko zaženete z zagonskega menuja, s pomočjo izbire Sistemski varuh KDE v menuju Sistemi. Lahko ga tudi zaženete tako, da v terminalu napišete `ksysguard`.

Glavno okno &ksysguard;a sestoji iz menujske vrstice, po želji še orodne vrstice in statusne vrstice, brskalnika senzorjev in delovnega prostora. Ko ga prvič zaženete, boste videli svoj lokalni stroj, v brskalniku senzorjev naveden kot localhost, in dve strani na področju delovnega prostora. To je privzeta sestava.

Takšna privzeta sestava neizkušenim uporabnikom zadostuje za omejeno upravljanje s sistemom. Izkušeni uporabniki, ali celo skrbniki sistemov v večjem računalniškem laboratoriju, imajo drugačne potrebe. Program &ksysguard; je zelo prilagodljiv, da ga lahko uporablja mnogo različnih uporabnikov.

### Brskalnik senzorjev

Brskalnik senzorjev v drevesni strukturi prikazuje registrirane gostitelje in njihove senzorje. Kliknite na držaje drevesa, da odprete ali zaprete vejo. Vsak senzor opazuje določeno sistemsko vrednost.

#### Povezovanje z drugimi gostitelji

Z novim gostiteljem se lahko povežete tako, da izberete Poveži se z gostiteljem z menuja Datoteka. Prikazalo se bo pogovorno okno, v katerega boste vnesli ime gostitelja, s katerim bi se radi povezali. Pod imenom lahko izberete metodo povezave. Privzeta metoda je raba ssh, varne lupine. Namesto te lahko uporabljate oddaljeno lupino rsh. Kliknite V redu, da vzpostavite povezavo. Kmalu po tem se bo v brskalniku senzorjev prikazal novi gostitelj in spet lahko pregledujete seznam senzorjev.

Za vzpostavitev povezave se na novem gostitelju požene program ksysguardd. Ta programa mora biti nameščen na stroju in mora biti vključen v vašo pot, določeno s spremenljivko `PATH`. Žal ssh ne prebere in izvede vaše datoteke `.profile`, zato običajna nastavitev `PATH` ne bo na voljo. Namesto tega uporablja privzeto pot `PATH`, kot `/bin:/usr/bin`. Ker namizje KDE najverjetneje ni nameščeno v katerem od teh imenikov, boste morali narediti ali popraviti neko datoteko v vašem domačem imeniku. Ta datoteka se imenuje `environment` in mora biti v skritem imeniku, imenovanem `.ssh`. Za podrobnosti glejte stran referenčnega priročnika o ssh. Datoteka mora vsebovati vrstico, kot je naslednja:

    PATH=/bin:/usr/bin:/opt/kde2/bin

če je ksysguardd v imeniku `/opt/kde2/bin/ksysguardd`.

Za strokovnjake: ksysguardd je zelo majhen program, ki je le povezan z libc. Zato ga lahko uporabljate tudi v strojih, ki nimajo nameščenega popolnega sistema KDE, kot so strežniki. Če se odločite za prilagojeno ukazno izbiro v konektorju gostitelja, boste morali za zagon ksysguardd podati popoln ukaz.

Ko uporabljate ssh, preverite, da imate na oddaljenem stroju nameščeno `identity.pub` in da je gostiteljski ključ oddaljenega stroja vaš stroj že registriral. To najlažje preverite tako, da v ukazni vrstici napišete `ssh `oddaljenigostitelj ksysguardd``. Če vas pozdravi ksysguardd, lahko napišete `quit` in vse je prav.

#### Odklapljanje gostiteljev

Za odjavo z gostitelja, ga izberite v brskalniku senzorjev, in iz menuja Datoteka izberite Odjavi gostitelja. Če še vedno uporabljate senzorje, bodo prikazni okvirji zasenčeni, in prikazi se ne bodo več osveževali.

### Delovni prostor

Delovni prostor je organiziran po delovnih listih. Iz menuja Datoteka izberite Nova, da izdelate nov delovni list. Če želite list spet odstraniti, iz menuja Datoteka izberite Zapri. Vse spremembe bodo shranjene v datoteko z delovnim listom. Če delovni list še nikoli ni bil shranjen, boste morali vnesti ime datoteke. Delovni listi sestojijo iz celic, urejenih v mrežo.

Vsaka celica je lahko napolnjena s prikazom enega ali več senzorjev. Celico lahko napolnite tako, da senzor povlečete z brskalnika senzorjev in ga spustite na celico. Če je za ta senzor na voljo več kot ena vrsta prikaza, se prikaže dvižni menu. Potem lahko izberete, kateri prikaz bi raje uporabljali. Določene vrste prikazov lahko prikažejo več kot en senzor. Prikazom dodajte več senzorjev tako, da jih povlečete z brskalnika senzorjev in spustite na že obstoječi prikaz.

Prikaze lahko nastavite tako, da jih kliknete z desnim gumbom miške. Prikaže se dvižni menu, kjer lahko izberete, ali želite spremeniti lastnosti tega prikaza ali jih odstraniti z delovnega lista.

#### Risalnik signalov

Risalnik signalov spremlja vzorce enega ali več senzorjev v času. Če je prikazano več senzorjev, so vrednosti obarvane z različnimi barvami. Če je prikaz dovolj velik, bo prikazana mreža, ki ponazarja obseg narisanih vzorcev. Risalnik lahko sproti sam računa obseg, če v pogovornem oknu z lastnostmi nastavite minimalno in maksimalno vrednost na 0, sicer pa uporabi podane vrednosti.

#### Multimeter

Multimeter prikazuje vrednosti senzorjev kot digitalni merilnik. Med lastnostmi lahko določite minimalno in maksimalno vrednost. Če je obseg prekoračen, se prikaz obarva rdeče, prikaže pa se tudi okno z opozorilom.

#### Nadzornik procesov

Nadzornik procesov izpiše seznam procesov v vašem sistemu. Seznam lahko urejate po kateremkoli stolpcu, če nad glavo stolpca pritisnete levi gumb miške.

Seznam prikazuje nadaljnje podatke o vsakem procesu. Zavedajte pa se, da vse lastnosti niso na voljo v vsakem operacijskem sistemu.

PID

  ID procesa. Edinstvena številka za vsak proces.

Ime

  Ime izvedljive datoteke, ki je zagnala proces.

Uporabniška ID

  Prijavno ime uporabnika, ki je zagnal proces.

CPE

  Obremenitev procesorja, v odstotkih.

Čas

  Skupna količina računskega časa, ki ga je proces porabil do zdaj.

Nice

  Prijaznost procesa pri razvrščanju. Procesi z višjo številko Nice pridejo manjkrat na vrsto.

Stanje

  Stanje procesa.

Pomnilnik

  Skupna količina pomnilnika (v kbajtih), ki jo proces porablja. To vključuje deljeni pomnilnik.

Pritajen

  Količina fizičnega pomnilnika (v kbajtih), ki jo proces porablja.

Deljeno

  Količina pomnilnika (v kbajtih), ki si ga proces deli z drugimi procesi.

Pod tabelo boste videli gumbe, ki jih bomo zdaj opisali od leve proti desni.

##### Drevesni pogled

Drevesni pogled prikazuje odnose med procesi, ki tečejo. Proces, ki ga zažene drug proces, se imenuje otrok tega procesa. Drevo je eleganten način za prikaz tega razmerja med roditeljem in otrokom. Proces init je prednik vseh procesov.

Če vas ne zanimajo otroci določenega procesa, lahko kliknete malo škatlo na levi strani roditelja in poddrevo se bo skrilo. Še en klik te škatle bo spet prikazal poddrevo.

##### Filter procesov

Za zmanjšanje števila prikazanih procesov lahko uporabite filter procesov. Procese, ki vas ne zanimajo, lahko odfiltrirate. Trenutno lahko prikažete vse procese, le sistemske procese, le uporabniške procese ali le vaše procese.

##### Gumb Premor

Gumb Premor izberite, če želite zamrzniti samodejno osveževanje seznama procesov.

##### Gumb Osveži

Ta gumb lahko uporabljate, če želite sprožiti takojšnjo osvežitev seznama procesov.

##### Gumb Pobij

Če ste izbrali enega ali več procesov, lahko pritisnete gumb za pobijanje procesov ter jih s tem uničite. Procesom se pošlje tako imenovani signal SIGKILL, kar povzroči, da se takoj prekinejo. Če imajo ti programi še vedno neshranjene podatke, bodo ti podatki izgubljeni, zato uporabljajte ta gumb previdno.

## Zahvale in licence

&ksysguard; trenutno razvija in vzdržuje Chris Schläger cs@kde.org. Program &ksysguard; je vnovično napisan program KTop, urejevalnik opravil za KDE 1.x. Na programu KTop je delalo več ljudi:

- A. Sanda alex@darkstar.ping.at

- Ralf Mueller ralf@bj-ig.de

- Bernd Johannes Wuebben wuebben@math.cornell.edu

- Nicolas Leclercq nicknet@planete.net

Prenos v platforme, različne od Linuxa, je naredil:

- FreeBSD: Hans Petter Bieker <zerium@traad.lavvu.no>

&underFDL; &underGPL;

## Namestitev

### Kako dobiti &ksysguard;

&ksysguard; je del projekta KDE, http://www.kde.org/. &ksysguard; lahko najdete v glavnem strežniku za FTP projekta KDE, ftp://ftp.kde.org/pub/kde/.

### Zahteve

Če želite uspešno prevesti &ksysguard;, potrebujete KDE 2.0 in Qt 2.2.x. Vse potrebne knjižnice, kot tudi sam &ksysguard;, lahko najdete v ftp://ftp.kde.org/pub/kde/.

Grafični vmesnik je na voljo na vseh platformah, kjer teče KDE. Program, ki teče v ozadju, je trenutno na voljo za naslednje vrste Unixa:

Linux 2.x

  Za delovanje &ksysguard; je treba prevesti jedro Linuxa s podporo za datotečni sistem `/proc`. To je privzeta nastavitev, ki jo pozna večina distribucij Linuxa.

FreeBSD

  Program &ksysguard; mora biti v lasti skupine kmem in mora imeti nastavljen bit setgid.

Podpora za druge platforme se še pripravlja. Vaša pomoč je zelo zaželena.

### Prevajanje in namestitev

Če želite v vašem sistemu prevesti in namestiti &ksysguard;, napišite naslednje v osnovnem imeniku distribucije kdeutils:

    % ./configure
    % make
    % make install

Če trčite ob težave, jih, prosimo, sporočite v dopisne sezname projekta KDE.